ananddey/assamese-wiki-corpus huggingface dataset:
অলগা ৰুডনিয়েভা

অলগা ৰুডনিয়েভা ইউক্ৰেইনৰ ছুপাৰহিউমেনছ চেণ্টাৰৰ সহ-প্ৰতিষ্ঠাপক আৰু মুখ্য কাৰ্যবাহী বিষয়া যিয়ে প্ৰথম দুবছৰত ৰাছিয়া-ইউক্ৰেইন সংঘাতৰ ফলত ১০০০ৰো অধিক আহত অংগচ্ছেদ হোৱা লোকৰ চিকিৎসা কৰিছে।

২০২৪ চনৰ ডিচেম্বৰ মাহত তেওঁ আনক অনুপ্ৰাণিত কৰা কামৰ বাবে বিবিচিৰ ১০০ গৰাকী মহিলাৰ ভিতৰত স্থান লাভ কৰে।

জীৱনী

ৰুডনিয়েভা ইউক্ৰেইনত এইচ আই ভি/এইডছৰ বিৰুদ্ধে যুঁজিবলৈ কাম কৰা অলেনা পিঞ্চুক ফাউণ্ডেশ্যনৰ পৰিচালক আছিল । ৰাছিয়াৰ আক্ৰমণ আৰম্ভ হোৱাৰ পিছত তেওঁ বিদেশত আছিল আৰু পোলেণ্ডত মানৱীয় সাহায্য কেন্দ্ৰৰ সমন্বয়কৰ কাম কৰিছিল। তাৰ পিছত তেওঁ ইউক্ৰেইনলৈ উভতি যায় আৰু এণ্ড্ৰি ষ্টাভনিটছাৰে প্ৰতিষ্ঠা কৰা ছুপাৰহিউমেনছ চেণ্টাৰৰ সৈতে জড়িত হয়।

"কিছুমান লোকৰ ডাবল, ট্ৰিপল, কোৱাড্ৰপল অংগচ্ছেদ কৰা হৈছে। এই সকলো লোকক কৃত্ৰিম অংগৰ প্ৰয়োজন হ’ব, বা কিছুমানে হুইল চেয়াৰ ব্যৱহাৰ কৰিব...প্ৰথম লাইনত ১০ লাখতকৈ অধিক লোক থকাৰ বাবে... ইউক্ৰেইন "অক্ষম লোকৰ দেশ" হৈ পৰিব।” সংক্ৰমণ নিয়ন্ত্ৰণো এটা ডাঙৰ প্ৰত্যাহ্বান, কাৰণ উদ্ধাৰৰ সময়ত ৬–৭খন ভিন্ন হাস্পতাল ঘূৰি অহাৰ পিছত ৰোগীসকল প্ৰায়ে কেইবাটাও সংক্ৰমণ লৈ আহে।

ৰুডনিয়েৱাই কয়, “প্ৰত্যাহ্বান বহু আছে, কিন্তু এটাও সমাধান কৰিব নোৱাৰা নহয়।”

দ্বিতীয়টো ছুপাৰহিউমেনছ চেণ্টাৰ ড্নিপ্ৰ'ত মুকলি কৰা হয় আৰু ২০২৬ চনৰ বাবে অডেছাত তৃতীয়টো চেণ্টাৰৰ পৰিকল্পনা কৰা হৈছে।

আঘাতে শক্তিশালী কৰিব পাৰে বুলি ৰুডনিভাৰ দৰ্শনে বহু খ্যাতনামা ব্যক্তিৰ সমৰ্থন লাভ কৰিছে, যাৰ ভিতৰত দুঃসাহসিক কৰ্মী বিয়াৰ গ্ৰীলছ, ৰিচাৰ্ড ব্ৰেনছন, গায়িকা ষ্টিং আৰু অভিনেত্ৰী ট্ৰুডি ষ্টাইলাৰকে ধৰি বহুতো চেলিব্ৰিটি আছে।

“সহনশীলতা হ’ল প্ৰতিদিনে চাইৰেনৰ শব্দত সাৰ পাই উঠিও নিজৰ দেশৰ বাবে সংগ্ৰাম অব্যাহত ৰখা। ই হৈছে ‘মই কিয়?’ বুলি নিজকে সুধি থকাৰ পৰিৱৰ্তে মোৰ জীৱন ‘কিহৰ বাবে?’ক পুনৰ আৱিষ্কাৰ কৰা । কম সামগ্ৰী থাকিও প্ৰতিদিনে অধিক কাম কৰাৰ পথ বিচাৰি উলিওৱা।”

বিবিচি নিউজ-ৰ সৈতে সাক্ষাৎকাৰত, অলগা ৰুডনিয়েভা

তথ্য সূত্ৰ
খোৱাৰ ভাষা

খোৱাৰ বা চিত্ৰলী এটি দাৰ্দিক ভাৰতীয়-আৰ্য ভাষা যি মুখ্যতঃ পাকিস্তানৰ চিত্ৰল অঞ্চল আৰু তাৰ ওচৰৰ অঞ্চলসমূহত ব্যৱহাৰ কৰা হয়।

খোৱাৰ চিত্ৰল অঞ্চলৰ মুখ্য ভাষা যি অন্য ভাষা ভাষী লোকেও নিজৰ মাজত কথা পাতিবলৈ ব্যৱহাৰ কৰে। চিত্ৰলৰ উপৰিও এই ভাষা গিলগিট-বালতিস্তানৰ গুপিছ-য়াছিন আৰু ঘিজেৰ জিলাত তথা উজনি স্বাট জিলাত ব্যৱহাৰ কৰা হয়।

খোৱাৰ ভাষী বহুতো লোকে পাকিস্তানৰ মুখ্য মহানগৰ, যেনে পেশ্বাৱাৰ, ইস্লামবাদ, লাহোৰ আৰু কাৰাচী আদিলৈ পৰিভ্ৰমণ কৰিছে। তদুপৰি, কলশ ভাষী লোকেও এই ভাষা প্ৰায় দ্বিতীয় ভাষা হিচাপে ব্যৱহাৰ কৰে।

নাম

এই ভাষাৰ নিজা নাম খো-ৱাৰ, যাৰ অৰ্থ হ'ল "খো লোকৰ ভাষা (ৱাৰ)"। ব্ৰিটিছ কালত ইংৰাজী ভাষাত এই ভাষাক চিত্ৰলী নামেৰে জনা গৈছিল (যি চিত্ৰল অঞ্চলৰ নামৰ পৰা অহা)। অন্য এক নাম আছিল কাশ্বকাৰী। আন এক নাম লেইটনাৰে ১৮৮০ত ব্যৱহাৰ কৰিছিল: অৰ্ণ্যিয়া বা অৰ্ণিয়া, যি শ্বিনা ভাষাত এটি অঞ্চলৰ যি নাম (য়াছিন), তাৰ পৰা অহা। তাতো খোৱাৰ ভাষা ব্যৱহাৰ কৰা হয়। মৰ্গেনষ্টিয়াৰ্ণৰ মতে, খোৱাৰ ভাষীসকলৰ প্ৰথম ভূমি আছিল মস্তুজৰ ওচৰৰ উপত্যকাসমূহ যি চিত্ৰলৰ উত্তৰ দিশে।

Phonology

Khowar has a variety of dialects, which may vary phonemically. The following tables lay out the basic phonology of Khowar.

Vowels

Front
Central
Back
Close

Mid

Open

Khowar may also have nasalized vowels and a series of long vowels , , , , and . Sources are inconsistent on whether length is phonemic, with one author stating "vowel-length is observed mainly as a substitute one. The vowel-length of phonological value is noted far more rarely."

Further reading

References

Additional references

Bashir, Elena (2001) "Spatial Representation in Khowar". Proceedings of the 36th Annual Meeting of the Chicago Linguistic Society. Chicago: Chicago Linguistic Society.

L'Homme, Erik (1999) Parlons Khowar. Langue et culture de l'ancien royaume de Chitral au Pakistan. Paris: L'Harmatta

Morgenstierne, Georg (1936) "Iranian Elements in Khowar". Bulletin of the School of Oriental and African Studies, Vol. VIII, London.
Badshah Munir Bukhari (2001) Khowar language. University publisher. Pakistan
Morgenstierne, Georg (1947) "Some Features of Khowar Morphology". Norsk Tidsskrift for Sprogvidenskap, Vol. XIV, Oslo.
Morgenstierne, Georg (1957) Sanskritic Words in Khowar. Felicitation Volume Presented to S. K. Belvalkar. Benares. 84–98 [Reprinted in Morgenstierne (1973): Irano-Dardica, 267–72]
Mohammad Ismail Sloan (1981) Khowar-English Dictionary. Peshawar. .
Decker, Kendall D. (1992). Languages of Chitral (Sociolinguistic Survey of Northern Pakistan, 5). National Institute of Pakistani Studies, 257 pp. .
Zeal News

″

External links

শ্ৰেণী: ভাষা
ৰম্ভা (অপ্সৰা)

ৰম্ভা (সংস্কৃত: रम्भा) হিন্দু পৌৰাণিক কাহিনীত বৰ্ণিত এগৰাকী স্বৰ্গৰ অপ্সৰা৷ নৃত্য, সংগীত আৰু সৌন্দৰ্য্য কলাত এইগৰাকী অপ্সৰাৰ তুলনাবিহীন বুলি কোৱা হয়।

শ্ৰুতিকথা

জন্ম

মহাকাব্য মহাভাৰতৰ আদি পৰ্ব মতে ৰম্ভা আৰু তেওঁৰ অপ্সৰা ভগ্নী অলম্বুষ, মিশ্ৰকেশী, বিদ্যুৎপৰ্ণ, তিলোত্তম, অৰুণা, ৰক্ষিতা, মনোৰমা, সুবহু, কেশিনী, সুৰতা আৰু সূৰজা ঋষি কাশ্যপ আৰু তেওঁৰ পত্নী প্ৰধাৰ কন্যা। ভাগৱত পুৰাণৰ মতে ৰম্ভাৰ মাতৃৰ নাম মুনি।

কিছুমান পুৰাণ শাস্ত্ৰত ৰম্ভাৰ জন্ম সম্পৰ্কে ভিন্ন বিৱৰণ পোৱা যায়৷ সেই অনুসৰি সমুদ্ৰ মন্থনৰ সময়ত ক্ষীৰ সাগৰৰ পৰা ৰম্ভা আৰু অন্যান্য অপ্সৰাৰ উৎপত্তি হৈছিল।

বিশ্বামিত্ৰৰ সৈতে মুখামুখি

ঋষি-মুনিসকলে আত্মত্যাগ আৰু তপস্যাৰ দ্বাৰা যাতে দিব্য শক্তি লাভ কৰিব নোৱাৰে তাৰ বাবে দেৱতাৰ ৰজা ইন্দ্ৰই তেওঁলোকক প্ৰলোভিত কৰি তপস্যা ভংগ কৰিবৰ বাবে সঘনাই ৰম্ভা আৰু অন্যান্য অপ্সৰা সকলক পঠিয়ায়।

মহাকাব্য ৰামায়ণৰ বালকাণ্ডত বৰ্ণিত এটা কাহিনী মতে বিশ্বামিত্ৰ ঋষিৰ তপস্যা বিঘ্নিত কৰিবলৈ দেৱৰাজ ইন্দ্ৰই ৰম্ভাক নিৰ্দেশ দিছিল৷ উল্লেখ্য যে এই বিশ্বামিত্ৰ ঋষি পূৰ্বতে মেনকা নামৰ আন এগৰাকী অপ্সৰাৰ দ্বাৰাও প্ৰলোভিত কৰা হৈছিল। সেয়ে ৰম্ভাক দেখা পাই তেওঁ ইন্দ্ৰই তেওঁক প্ৰলোভিত কৰিবলৈ আন এগৰাকী অপেশ্বৰী পঠিওৱাৰ কথা উপলব্ধি কৰি ক্ৰোধিত হৈ ৰম্ভাক দহ হাজাৰ বছৰ ধৰি যেতিয়ালৈকে এজন ব্ৰাহ্মণে অভিশাপৰ পৰা মুক্ত নকৰে তেতিয়ালৈকে শিল হৈ থকাৰ অভিশাপ দিয়ে। এই কথাত ক্ষুব্ধ হৈ নলকুবেৰে ৰাৱণক ভৎসনা কৰে আৰু যদি ৰাৱণে কেতিয়াবা কামনাৰ বাবে কোনো নাৰীৰ ওপৰত হিংসা কৰে তেন্তে তেওঁৰ মূৰটো সাত টুকুৰা হৈ যাব বুলি অভিশাপ দিয়ে। পিছত ৰাৱণে বলপূৰ্বক ৰামৰ পত্নী সীতাক অপহৰণ কৰে যদিও কেৱল এই অভিশাপৰ বাবেই ৰাৱণৰ কামনাৰ পৰা ৰক্ষা পৰে। সীতাক হৰণ কৰাৰ বাবে সীতাৰ পতি ৰামৰ হাতত ৰাৱণৰ মৃত্যু হয়।

শুকৰ সৈতে মুখামুখি

শৃংগাৰজ্ঞাননিৰ্নয় (আক্ষৰিক অৰ্থত ‘প্ৰেম আৰু জ্ঞানৰ মাজৰ পাৰ্থক্য’) নামৰ কাব্যত ৰম্ভাক ঋষি শুকক প্ৰলোভিত কৰিবলৈ পঠোৱাৰ ঘটনা বৰ্ণনা কৰা হৈছে৷ এই কাহিনীত ৰম্ভা আৰু শুক ঋষিৰ মাজত হোৱা বাৰ্তালাপ উপস্থাপন কৰা হৈছে। ৰম্ভাই শুকক প্ৰেম অবিহনে পুৰুষৰ জীৱন নিষ্ফল বুলি পতিয়ন নিয়াবলৈ কামুক সুৰ ব্যৱহাৰ কৰিছে আৰু ইয়াৰ বিপৰীতে শুকে পুৰুষে সৰ্বোচ্চ প্ৰজ্ঞা লাভ কৰিবলৈ অক্ষম হ’লে জীৱন অসাৰ বুলি প্ৰতিপন্ন কৰিবলৈ চেষ্টা কৰিছে।

তথ্য সংগ্ৰহ

শ্ৰেণী:অপ্সৰা
গোমতী ছাই

গোমতী ছাই (, ২৫ মে' ১৯৭৫) ছত্তীশগড়ৰ এগৰাকী ভাৰতীয় ৰাজনীতিবিদ। ৰায়গড়ৰ পৰা সাংসদ হিচাপে কাৰ্যনিৰ্বাহ কৰাৰ পিছত তেওঁ যশপুৰ জিলাৰ অনুসূচিত জনজাতি জনগোষ্ঠীৰ বাবে সংৰক্ষিত পাথোলগাঁও বিধান সভা সমষ্টিৰ পৰা বিধায়ক হিচাপে নিৰ্বাচিত হয়।

প্ৰাথমিক জীৱন আৰু শিক্ষা

ছত্তীশগড়ৰ যশপুৰ জিলাৰ কুংকুৰিত গোমতী ছাইয়ে জন্মলাভ কৰিছিল। তেওঁৰ পিতৃৰ নাম শুভ সাৰণ সিং আৰু মাতৃ হৈছে বসন্তী বাই। ১৯৯১ চনত নিৰঞ্জন সাইৰ সৈতে তেওঁ বিবাহপাশত আবদ্ধ হয়। ৰাইপুৰৰ ছত্তীশগড় ৰাজ্যিক মুক্ত বিদ্যালয়ৰ পৰা মুকলি বিদ্যালয়ৰ ধাৰাৰে তেওঁ দ্বাদশ শ্ৰেণীত উত্তীৰ্ণ হয়।

কৰ্মজীৱন

২০১৯ চনৰ ভাৰতীয় সাধাৰণ নিৰ্বাচনত ভাৰতীয় জনতা পাৰ্টিৰ সদস্য হিচাপে ছত্তীশগড়ৰ ৰায়গড়ৰ পৰা ভাৰতীয় সংসদৰ নিম্ন সদন লোকসভালৈ তেওঁ নিৰ্বাচিত হৈছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
লাটভিয় ৱিকিপিডিয়া

লাটভিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ লাটভিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত লাটভিয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

লাটভিয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
স্বপ্ন-বাসৱদত্তা

স্বপ্ন-বাসৱদত্তা , হৈছে প্ৰাচীন ভাৰতীয় কবি ভাষৰ দ্বাৰা ৰচিত ছয়টা খণ্ডৰ সংস্কৃত নাটক।
কৌশাম্বী ৰাজ্যৰ ৰজা উদয়ন আৰু অৱন্তীৰ শাসক প্ৰদ্যুতৰ কন্যা বাসৱদত্তাৰ বিষয়ে লিখা ৰোমান্টিক আখ্যান; যিয়ে সেইসময়ৰ কবিসকলৰ জনপ্ৰিয় ৰচনাক মোহিত কৰি ৰাখিছিল যেন লাগে। নাটকখনৰ মূল বিষয়বস্তু হৈছে ৰজা উদয়নৰ ৰাণী বাসৱদত্তাৰ বাবে হোৱা দুখ৷
উদয়নে নিদ্ৰাৰত অৱস্থাত বাসৱদত্তাক দেখা পাই তেওঁৰ প্ৰমত পৰে৷ ইপিনে মন্ত্ৰী যৌগন্ধনাৰায়ণে জ্যোতিষীৰ পৰা জানিব পাৰিলে যে, মগধৰাজ দৰ্শকৰ ভগ্নী পদ্মাৱতীক উদয়নে বিয়া কৰালে উদয়নৰ হেৰোৱা ৰাজ্য উদ্ধাৰ হ’ব৷ সেয়ে, মন্ত্ৰী যৌগন্ধনাৰায়ণে বাসৱদত্তা “লাৱনক’’ নামে জুইত জাহ যোৱা বুলি উৰাবাতৰি প্ৰচাৰ কৰি মগধ ৰাজকুমাৰী পদ্মাৱতীক বিয়া কৰাবলৈ বাধ্য কৰিছিল৷ এই প্ৰসংগত তেওঁৰ আন এখন নাটক “প্ৰতিজ্ঞাযৌগন্ধাৰায়ণ’’ ৰচনা কৰি কাহিনীৰ ধাৰাবাহিকতা ৰক্ষা কৰিছিল। স্বপ্ন-বাসৱদত্তাৰ কাহিনীভাগৰ উল্লেখযোগ্য দিশ বাসৱদত্তাৰ ত্যাগ আৰু যৌগন্ধনাৰায়ণৰ ৰাজভক্তি৷

স্বপ্ন-বাসৱদত্তাৰ সম্পূৰ্ণ খণ্ড বহুদিনলৈ অনাৱিস্কৃত হৈ আছিল৷ পিছত ১৯১২ চনত কেৰালাৰ পণ্ডিত গণপতি শাস্ত্ৰীয়ে এই গ্ৰন্থ সম্পূৰ্ণকৈ উদ্ধাৰ কৰে৷

চৰিত্ৰ

নাটকখনৰ মূল চৰিত্ৰসমূহ হ’ল,
কৌশাম্বীৰ শাসক ৰজা উদয়ন৷
অৱন্তীৰ ৰাজকন্যা আৰু উদয়নৰ প্ৰেয়সী পত্নী
যৌগন্ধাৰায়ণ, উদয়নৰ বিশ্বাসী মন্ত্ৰী।
মগধৰাজ দৰ্শকৰ ভগ্নী, উদয়নৰ দ্বিতীয় পত্নী, পদ্মাৱতী৷
উদয়নৰ সংগী বসন্তক৷

কাহিনী

স্বপ্ন-বাসৱদত্তা ভাসৰ আন এখন নাটক “প্ৰতিজ্ঞায়ৌগন্ধাৰায়ণ’’ (মন্ত্ৰী যৌগন্ধাৰায়ণৰ প্ৰতিজ্ঞা)ৰ ধাৰাবাহিকৰ এটা খণ্ড য’ত চাৰিটা ভাগত উদয়ন আৰু বাসৱদত্তাৰ বিবাহৰ চৰম মূহুৰ্তত উপনীত হোৱা ঘটনা-পৰিঘটনাসমূহৰ বৰ্ণনা কৰা হৈছে৷ বিবাহৰ পিছত উদয়নে চিকাৰ, প্ৰেম, আৰু আনন্দ উপভোগ কৰি সময় কটাবলৈ লৈ এক নিৰ্বিকাৰ জীৱন যাপন কৰাৰ বিপৰীতে এজন দুষ্ট দখলদাৰ ৰজা আৰুণীয়ে ৰাজধানী কৌশাম্বীকে ধৰি তেওঁৰ বেছিভাগ ভূখণ্ড দখল কৰি ৰজাক সীমান্তৱৰ্তী গাঁৱৰ এটা শিবিৰলৈ গুচি যাবলৈ বাধ্য কৰাইছিল৷ হেৰোৱা ৰাজ্য পুনৰ লাভ কৰিবলৈ যৌগন্ধাৰায়ণে উদয়নক শক্তিশালী মগধ শাসক দৰ্শকৰ ভগ্নী পদ্মৱতীক বিয়া কৰাবলৈ ষড়যন্ত্ৰ ৰচনা কৰে৷ইয়াক মালয়ালম ভাষালৈ অনুবাদ কৰিছিল এ, আৰ, ৰাজা বৰ্মাই ১৯১৭ চনত।

তথ্য সূত্ৰ

শ্ৰেণী:ভাৰতীয় সাহিত্য
ছফিউদ্দিন আহমেদ

ছফিউদ্দিন আহমেদ (২৩ জুন ১৯২২ – ২০ মে' ২০১২) এজন বাংলাদেশী শিল্পী। ১৯৭৮ চনত একুশ্বে পদক লাভ কৰাৰ লগতে ১৯৯৬ চনত তেওঁক বাংলাদেশ চৰকাৰে স্বাধীনতা দিৱসৰ বঁটা প্ৰদান কৰে।

পৰিয়াল-পৰিচয়

১৯২২ চনৰ ২৩ জুনত কলকাতাৰ ভাবানিপুৰত ছফিউদ্দিন আহমেদৰ জন্ম হৈছিল। তেওঁৰ পিতৃ মতিনুদ্দিন আহমেদ বংগ চৰকাৰৰ ভূমি কাৰ্যালয়ৰ উপ-পঞ্জীয়ক আৰু মাতৃ বিবি জামিলা খাতুন আছিল এগৰাকী গৃহিণী। তেওঁৰ পৰিয়ালৰ তিনিটা প্ৰজন্মই তেওঁলোকৰ পৈতৃক গৃহ ভবানীপুৰত বাস কৰিছিল। আহমদৰ পৈতৃক দাদা আমিনুদ্দিন আহমেদ ভবানীপুৰৰ এজন জনপ্ৰিয় চিকিৎসক আছিল। আমিনুদ্দিন আহমেদ স্থানীয় ৰাইজৰ মাজত "বাচু ডাক্তৰ" নামেৰে পৰিচিত হৈছিল। "কলকাতা পৌৰসভা"ৰ উদ্যোগত আমিনুদ্দিন আহমেদৰ মৃত্যুৰ পিছত তেওঁৰ ঘৰৰ সন্মুখৰ পথটোৰ নাম "বাচু ডক্টৰ লেন" ৰখা হয়। সৰুতে আহমেদৰ পিতৃৰ মৃত্যু হয়। ভবানীপুৰ ছাহেবপাৰা চৌৰংগীৰ নিকটৱৰ্তী আছিল। যদিও এই অঞ্চলত বিভিন্ন প্ৰদেশৰ লোক বাস কৰিছিল, ইয়াৰ বাসিন্দাসকলৰ অধিকাংশই আছিল সাংস্কৃতিকভাৱে সচেতন বাংলা হিন্দু আৰু মুছলমান।

শিক্ষা

আহমেদে ১৯৩৬ চনত কলিকতা চৰকাৰী কলা বিদ্যালয়ত শিল্পৰ শিক্ষা গ্ৰহণ কৰিছে।[4] ১৯৩০ চনৰ পৰা ১৯৪২ চনলৈকে আৰ্ট স্কুলত পঢ়ি থকা সময়ত আহমেদে প্ৰকৃতি অধ্যয়ন আৰু লেণ্ডস্কেপ চিত্ৰকলাৰ অনুশীলন কৰি বহু লোকৰ সান্নিধ্যলৈ আহে৷ তেওঁ ছাত্ৰ-ছাত্ৰীৰ সৈতে গংগা নদীৰ পাৰ, চিৰিয়াখানা আৰু ছিলদাহ ষ্টেচনলৈ গৈছিল৷ তেওঁ দিলীপ দাসগুপ্ত, জয়নুল আবেদিন আদিৰ সান্নিধ্যলৈ আহিছিল। ছাত্ৰ হিচাপে তেওঁলোকে নিয়মিতভাৱে বংগৰ পশ্চিম সীমান্তৰ ৰাধা অঞ্চললৈ বীৰভুম আৰু কাষৰীয়া ঝাৰখণ্ডৰ ডুমকা অঞ্চললৈ গৈছিল।

কৰ্মজীৱন

ছফিউদ্দিন আহমেদ বাংলাদেশৰ ছপা নিৰ্মাণৰ পথ প্ৰদৰ্শক আছিল । জয়নুল আবেদিন আদিৰ সৈতে তেওঁ ঢাকা আৰ্ট কলেজ (বৰ্তমান ঢাকা বিশ্ববিদ্যালয়ৰ সূক্ষ্ম কলা অনুষদ) প্ৰতিষ্ঠা কৰাত গুৰুত্বপূৰ্ণ ভূমিকা পালন কৰিছিল। তেওঁ প্ৰহ্লাদ কৰ্মৰকাৰৰ ষ্টুডিঅ’ত কৰ্মৰত আছিল। আহমেদে চিত্ৰাংকনৰ লগতে ছপা নিৰ্মাণৰ কৌশল শিকিছিল। বিংশ শতিকাৰ মাজভাগতো উপমহাদেশত ছপা নিৰ্মাণক মূলসুঁতিৰ মাধ্যম হিচাপে গণ্য কৰা হোৱা নাছিল। ছপা নিৰ্মাণৰ মাধ্যমটো সেই সময়ত চিত্ৰকলা আৰু ভাস্কৰ্য্যৰ দৰে মূলসুঁতিৰ মাধ্যমৰ ভিতৰত নাছিল৷ আহমেদৰ অন্যতম কৃতিত্ব হ’ল যে, তেওঁ ইয়াক মূল মাধ্যম হিচাপে গ্ৰহণ কৰি আপাত দৃষ্টিত গৌণ এই শাখাটোক উন্নীত কৰাত সহায় কৰিছিল আৰু ইয়াক চিত্ৰকলা আৰু ভাস্কৰ্য্যৰ সমান মৰ্যাদা দিয়াত সহায় কৰিছিল।

আহমেদৰ জন্ম আৰু প্ৰতিপালন চহৰত হৈছিল যদিও তেওঁ ৰাধা ভংগাণ্ড (ঝাৰখণ্ড)ৰ দুৰ্গম অঞ্চলৰ লোকসকলৰ ভূ-প্ৰকৃতি আৰু জীৱনক তেওঁৰ ৰচনাৰ পটভূমি হিচাপে নিৰ্বাচন কৰিছিল।

১৯৪৬ চনত কৰা ছানলিট হাট, ডুমকা-১, ডুমকা-২ আৰু ডুমকা শ্বেলফৰেষ্টৰ তৈলচিত্ৰত তেওঁ ইম্প্ৰেছনিষ্টসকলৰ দৰে ষ্ট্ৰ’কত এই ৰং প্ৰয়োগ কৰিছিল৷ তেওঁ ৰং মিহলাই sfumato সৃষ্টি কৰা নাছিল।

চিত্ৰকৰ্ম

মৃত্যু

]]ৰ কেন্দ্ৰীয় মছজিদৰ কাষত আহমেদক সমাধিস্থ কৰা হ'ল।
২০১২ চনৰ ২০ মে'ত ঢাকাৰ স্কোৱাৰ হাস্পতালত ছফিউদ্দিন আহমেদৰ মৃত্যু হয়।[1]

বাহ্যিক সংযোগ

আনুষ্ঠানিক ৱেবছাইট

তথ্যসূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:বাংলাদেশৰ ব্যক্তি
জুবিন (শব্দ)

জুবিন (, ) হৈছে ফাৰ্চী পুৰুষসকলৰ এটি প্ৰদত্ত নাম। ইয়াৰ আক্ষৰিক অৰ্থ হৈছে "আকাশ স্পৰ্শ কৰা বস্তু" আৰু সাধাৰণতে ফাৰ্চী ভাষাত এই শব্দটোৰে একপ্ৰকাৰৰ চুটি যাঠী (Spear)কো বুজোৱা হয়। ফাৰ্চী পৌৰাণিক কাহিনীত জুবিন (তেওঁক: জুপিন, ঝুবিন, জুপিন বুলিও কোৱা হয়) আছিল সাহস আৰু সামৰিক আদেশৰ বাবে বিখ্যাত এজন কিংবদন্তিমূলক ফাৰ্চী যোদ্ধা, যাৰ অৰ্থ আছিল "আকাশ স্পৰ্শ কৰা ব্যক্তি।" জুবিনৰ অৰ্থ আছিল "অস্ত্ৰ"ও, সাধাৰণতে ইয়াৰ অৰ্থ আছিল "শত্ৰুৰ সেনাপতিক হত্যা কৰিবলৈ নিক্ষেপ কৰা চুটি যাঠী। নামটোৰ ভিন্নতাসমূহৰ ভিতৰত চুবিন , জৌবিন , জুবিন, জুবীন, আৰু ঝুবিন আদি উল্লেখযোগ্য।

প্ৰদত্ত নাম

জুবিন মেহতা (জন্ম ১৯৩৬), ভাৰতীয় পৰিচালক
জুবিন ভাৰ্লা (জন্ম ১৯৭০), ব্ৰিটিছ অভিনেতা আৰু গায়ক
জুবিন ডামানিয়া (জন্ম ১৯৭৩), আমেৰিকীয় চিকিৎসক, হাস্যৰসাভিনেতা, ইণ্টাৰনেট ব্যক্তিত্ব, সংগীতজ্ঞ, আৰু টাৰ্ণটেবল হেল্থৰ প্ৰতিষ্থাপক।
জুবিন গাৰ্গ (১৯৭২-২০২৫), ভাৰতীয় সংগীত শিল্পী আৰু অভিনেতা
জুবিন নৌটিয়াল (জন্ম ১৯৮৯), ভাৰতীয় গায়ক
জুবিন সুৰকাৰী (জন্ম ১৯৮০), কানাডাৰ ক্ৰিকেটাৰ
জুবিন সেড‌্ঘী (জন্ম ১৯৮৪), পাৰ্চী-আমেৰিকীয় স্নায়ুবিজ্ঞানী আৰু বেছিষ্ট

উপাধি

এমিল জুবিন (জন্ম ১৯৭৭), স্লোভেনিয়াৰ ফুটবলাৰ
জোচেফ জুবিন (১৯০০– ১৯৯০) আমেৰিকান মনোবিজ্ঞানী

স্থানৰ নাম

উত্তৰ ক’ছ’ভ’ৰ জুবিন প’টক

বঁটা

জোচেফ জুবিন বঁটা

সংস্থা

জুবিন ফাউণ্ডেচন

তথ্য উৎস

বাহ্যিক সংযোগ

Persian language reference

শ্ৰেণী:প্ৰদত্ত নাম
শ্ৰেণী:জুবিন গাৰ্গ
ধাতুবিজ্ঞান

ধাতুবিজ্ঞান, যিয়ে ধাতুৰ বিজ্ঞান আৰু প্ৰযুক্তি দুয়োটাকে সামৰি লয়, য'ত ধাতুৰ উৎপাদন আৰু গ্ৰাহক আৰু নিৰ্মাতা উভয়ৰে বাবে সামগ্ৰীত ব্যৱহৃত ধাতুৰ উপাদানৰ অভিযান্ত্ৰিকীকৰণ অন্তৰ্ভুক্ত। ধাতুবিদ্যা ধাতুৰ কামৰ শিল্পৰ পৰা পৃথক। চিকিৎসা বিজ্ঞানে কাৰিকৰী উন্নতিৰ বাবে চিকিৎসা বিজ্ঞানৰ ওপৰত যিদৰে নিৰ্ভৰ কৰে, ঠিক সেইদৰেই ধাতুবিদ্যাৰ ওপৰত নিৰ্ভৰশীল। ধাতুবিজ্ঞানৰ এজন বিশেষজ্ঞ অনুশীলনকাৰীক ধাতুবিদ হিচাপে জনা যায়।

ধাতুবিজ্ঞানক আৰু দুটা বহল ভাগত বিভক্ত কৰা হৈছে: ৰাসায়নিক ধাতুবিজ্ঞান আৰু ভৌতিক ধাতুবিজ্ঞান। ৰাসায়নিক ধাতুবিজ্ঞান মূলতঃ ধাতুৰ হ্ৰাস আৰু অক্সিডেচন, আৰু ধাতুৰ ৰাসায়নিক কাৰ্য্যক্ষমতাৰ সৈতে জড়িত। ৰাসায়নিক ধাতুবিজ্ঞানৰ অধ্যয়নৰ বিষয়সমূহৰ ভিতৰত খনিজ প্ৰক্ৰিয়াকৰণ, ধাতু নিষ্কাশন, তাপগতিবিদ্যা, বিদ্যুৎ ৰসায়ন, আৰু ৰাসায়নিক অৱক্ষয় ( জাৰণ ) আদি অন্তৰ্ভুক্ত। ইয়াৰ বিপৰীতে ভৌতিক ধাতুবিদ্যাই ধাতুৰ যান্ত্ৰিক ধৰ্ম, ধাতুৰ ভৌতিক ধৰ্ম আৰু ধাতুৰ ভৌতিক কাৰ্য্যক্ষমতাৰ ওপৰত গুৰুত্ব আৰোপ কৰে। ভৌতিক ধাতুবিজ্ঞানত অধ্যয়ন কৰা বিষয়সমূহৰ ভিতৰত আছে স্ফটিকবিজ্ঞান, পদাৰ্থৰ বৈশিষ্ট্য নিৰ্ণয়, যান্ত্ৰিক ধাতুবিজ্ঞান, পৰ্যায় ৰূপান্তৰ আৰু বিফলতা ব্যৱস্থা।

ঐতিহাসিকভাৱে ধাতুবিজ্ঞানে প্ৰধানকৈ ধাতু উৎপাদনৰ ওপৰত গুৰুত্ব আৰোপ কৰি আহিছে। ধাতু উৎপাদন আৰম্ভ হয় অক্সিজেনৰ প্ৰক্ৰিয়াকৰণৰ পৰা ধাতু উলিয়াবলৈ, আৰু ইয়াত ধাতুৰ মিশ্ৰণেৰে মিশ্ৰণ তৈয়াৰ কৰা হয়। ধাতুৰ মিশ্ৰণ প্ৰায়ে অন্ততঃ দুটা ভিন্ন ধাতুৰ মৌলৰ মিশ্ৰণ। কিন্তু কোনো প্ৰয়োগৰ বাবে উপযুক্ত ধৰ্ম লাভ কৰিবলৈ মিশ্ৰণত প্ৰায়ে অধাতুৰ মৌল যোগ কৰা হয়। ধাতু উৎপাদনৰ অধ্যয়নক লৌহ ধাতুবিজ্ঞান (ক'লা ধাতুবিজ্ঞান বুলিও কোৱা হয়) আৰু অলৌহ ধাতুবিজ্ঞান, ৰঙীন ধাতুবিজ্ঞান বুলিও কোৱা হয় বুলি উপবিভক্ত কৰা হয়।

লৌহ ধাতুবিদ্যাত লোহাৰ ওপৰত ভিত্তি কৰি প্ৰক্ৰিয়া আৰু মিশ্ৰণ জড়িত হৈ থাকে, আনহাতে অলৌহ ধাতুবিজ্ঞানত অন্য ধাতুৰ ওপৰত ভিত্তি কৰি প্ৰক্ৰিয়া আৰু মিশ্ৰণ জড়িত হৈ থাকে। বিশ্বৰ ধাতু উৎপাদনৰ ৯৫% লৌহ ধাতুৰ উৎপাদন।

আধুনিক ধাতুবিদসকলে উদীয়মান আৰু পৰম্পৰাগত দুয়োটা ক্ষেত্ৰতে বস্তু বিজ্ঞানী আৰু অন্যান্য অভিযন্তাৰ সৈতে আন্তঃশাখা দলৰ অংশ হিচাপে কাম কৰে। কিছুমান পৰম্পৰাগত ক্ষেত্ৰৰ ভিতৰত খনিজ প্ৰক্ৰিয়াকৰণ, ধাতু উৎপাদন, তাপ পৰিশোধন, বিফলতা বিশ্লেষণ, আৰু ধাতুৰ সংযোগ (ৱেল্ডিং, ব্ৰেজিং, আৰু ছল্ডাৰিংকে ধৰি) অন্তৰ্ভুক্ত। ধাতুবিদসকলৰ বাবে উদীয়মান ক্ষেত্ৰসমূহৰ ভিতৰত আছে নেন' প্ৰযুক্তি, অতিপৰিবাহী, কম্পোজিট, জৈৱ-চিকিৎসা সামগ্ৰী, ইলেক্ট্ৰনিক পদাৰ্থ (অৰ্ধপৰিবাহী) আৰু পৃষ্ঠ অভিযান্ত্ৰিক।

তথ্যসূত্ৰ

শ্ৰেণী:প্ৰযুক্তি
শ্ৰেণী:বিজ্ঞান
জাকাৰ্টা

জাকাৰ্টা হৈছে ইণ্ডোনেছিয়াৰ ৰাজধানী তথা বৃহত্তম চহৰ, (যদিও জাকাৰ্টা নিজে এখন প্ৰদেশ) আৰু বিশ্বৰ এখন লেখত ল'বলগীয়া জনবহুল নগৰ অঞ্চল।

জাভাৰ দক্ষিণ-পশ্চিম উপকূলত অৱস্থিত, জাকাৰ্টা হৈছে দেশৰ অৰ্থনৈতিক, সাংস্কৃতিক আৰু ৰাজনৈতিক কেন্দ্ৰস্বৰূপ। ২০১২ চনৰ ডিচেম্বৰত ইয়াৰ জনসংখ্যা আছিল ৯৭,৬১,৪০৭ জন। ই হৈছে ইণ্ডোনেছিয়া আৰু দক্ষিণ-পূৱ এছিয়াৰ সৰ্বাধিক জনবহুল নগৰৰ অন্যতম। জাব'ডেটাবেক (জাকাৰ্টা, ব'গৰ, ডেপ'ক, টাংগাৰাং আৰু বেকাছি নামৰ সন্মিলিত ৰূপ) বলি জনাজাত, দেশৰ চৰকাৰী নগৰ অঞ্চল হৈছে পৃথিৱাৰ ভিতৰত দ্বিতীয় বৃহত্তম অঞ্চল।

চতুৰ্থ শতাব্দীত প্ৰতিষ্ঠিত এই নগৰখন, ছুন্দা সাম্ৰাজ্যৰ গুৰুত্বপূৰ্ণ ব্যৱসায়িক বন্দৰলৈ পৰিণত হয়। ই ডিউট্ছ ইষ্ট ইন্দিছৰ ডে ফেক্ট' ৰাজধানী আছিল (সেই সময়ত বেটাভিয়া বুলি জনাজাত আছিল)। ১৯৪৫ চনত ইন্দুনেছিয়াই স্বাধীনতা লাভ কৰাৰে পৰা বৰ্তমানলৈকে ই দেশখনৰ ৰাজধানী হৈ আছে। বৰ্তমান নগৰখনে দক্ষিণ-পূব এচিয় ৰাষ্ট্ৰসমূহৰ সংগঠন (ASEAN) সচিবালয়তো স্থান লাভ কৰিছে।

২০০৮ গ্ল'বেলাইজেশ্বন আৰু ৱৰ্ল্ড চিটিজ ষ্টাডি গ্ৰুপ এণ্ড নেটৱৰ্ক (GaWC) অনুসন্ধানত নগৰখনক গোলকীয় নগৰৰ তালিকাত স্থান দিয়া হৈছিল। ব্ৰ'কিং ইনষ্টিটিউটৰ এক সমীক্ষা মতে, ২০১১ চনত জাকাৰ্টাৰ অৰ্থনৈতিক বিকাশ পৃথিৱীৰ ২০০খন বৃহৎ চহৰৰ ভিতৰত সপ্তদশ স্থানত আছিল, ২০০৭ চনত জাকাৰ্টাৰ এই স্থান আছিল ১৭১ তম। বৰ্তমান কুৱালালামপুৰ, বেইজিং আৰু বেংককতকৈ নগৰখন অধিক দ্ৰুতভাৱে বিকশিত হৈছে।

নাম আৰু জনশ্ৰুতি

জাকাৰ্টা হৈছে বহুকেইখন আৱাসস্থলী তথা নামৰ সৈতে মূল ভূখণ্ডৰ সামগ্ৰিক নাম: ছুন্দ কেলাপা (৩৯৭–১৫২৭), জয়কৰ্তা (১৫২৭–১৬১৯), বাটাভিয়া (১৬১৯–১৯৪৯), দ্যাকাৰ্তা (১৯৪৯–১৯৭২), আৰু জাকাৰ্টা (১৯৭২-বৰ্তমানলৈকে)

ইয়াৰ বৰ্তমান নামটো "জয়কৰ্তা" শব্দটোৰ পৰা আহৰণ কৰা হৈছে। এই শব্দটোৰ মূল উৎস হৈছে পুৰণা জাভানীজ আৰু প্ৰধানতঃ সংস্কৃত ভাষা। "জয়কৰ্তা"ৰ অৰ্থ হৈছে "বিজয় কাৰ্য", "সম্পূৰ্ণ কাৰ্য", বা "সম্পূৰ্ণ বিজয়"।

জাকাৰ্টাৰ উপনাম হৈছে দ্য বিগ ডুৰিয়ান, এই অঞ্চলত পোৱা একপ্ৰকাৰৰ স্থানীয় ফল, উপনিৱেশিক যুগত নগৰখনক "ক'নইংগিং ভান হেট অ'ষ্টেন (অৰিয়েণ্টৰ মহাৰাণী) বুলি কোৱা হৈছিল।

টোকা

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ৰাজধানী
শ্ৰেণী:ইণ্ডোনেছিয়া
আক্কা (আত্মা)

আক্কা হৈছে ছামি শ্বেমানীজম আৰু ফিনিছ আৰু ইষ্ট'নিয়ান পৌৰাণিক কাহিনীত নাৰী আত্মা। তাইৰ পূজা সাধাৰণ আৰু ই যজ্ঞ, প্ৰাৰ্থনা আৰু অন্যান্য বিভিন্ন অনুষ্ঠানৰ ৰূপ লৈছিল। কিছুমান ছামীয়ে বিশ্বাস কৰে যে তাই তেওঁলোকৰ তম্বুৰ তলত বাস কৰিছিল। আন দেৱতাৰ দৰেই তাইৰ নামটোও কিছুমান ভৌগোলিক নামৰ ভিতৰত দেখা যায়, যাৰ ফলত ছামিৰ উপস্থিতিৰ উত্তৰাধিকাৰ ৰৈ যায়।

ছামি পৌৰাণিক কাহিনী

মাদেৰাক্কা: আক্কা জনগোষ্ঠীৰ মাতৃ আছিল, নাৰী আৰু শিশুৰ দেৱী। আধুনিক ছামি নাৰীবাদীসকলৰ মাজত মাদেৰাক্কা জনপ্ৰিয়। তেওঁৰ তিনিগৰাকী কন্যা হ’ল-
ছাৰাক্কা: উৰ্বৰতা, ঋতুস্ৰাৱ, প্ৰেম, মানৱ যৌনতা, গৰ্ভাৱস্থা আৰু প্ৰসৱৰ দেৱী।
যুক্সাখ্কা: "কাঁড়ৰ সৈতে আক্কা", শিশুৰ ৰক্ষক।
উক্সাকা: "দুৱাৰৰ আক্কা" যিয়ে মাতৃৰ গৰ্ভত থকা ভ্ৰুণক গঢ় দিয়ে আৰু মানুহক তেওঁলোকৰ লিংগ নিৰ্ধাৰণ কৰে।
জবমে-আক্কা: "মৃতকৰ আক্কা", পাতালৰ এগৰাকী দেৱী। তেওঁ মৰা কেঁচুৱাবোৰৰ আত্মাক শান্ত কৰে।

ফিনলেণ্ড আৰু ইষ্ট’নিয়াৰ পৌৰাণিক কাহিনী

ফিনলেণ্ডৰ পৌৰাণিক কাহিনীত আক্কা হ'ল উক্কোৰ পত্নী আৰু উৰ্বৰতাৰ দেৱী। প্ৰেম কৰি থাকোঁতে বজ্ৰপাত গুলীয়াই থাকে। তাইক প্ৰকৃতিৰ নাৰী দিশ, মাএমোনেন "মাতৃ পৃথিৱী" হিচাপে চাব পাৰি, যাক উক্কোৱে নিষেচন কৰে।

ইষ্ট'নিয়াৰ পৌৰাণিক কাহিনীত তেওঁক মা-ইমা বুলি জনা যায়।

তথ্যসূত্ৰ

শ্ৰেণী:দেৱী
শ্ৰেণী:নাৰীবাদ
এলিজাবেথ গিলিজ

এলিজাবেথ ইগান গিলিজ (: Elizabeth Egan Gillies; জন্ম: ২৬ জুলাই, ১৯৯৩), যাক লিজ গিলিজ নামেৰেও জনা যায়, এগৰাকী আমেৰিকান অভিনেত্ৰী আৰু গায়িকা। তেওঁ কিশোৰ অৱস্থাতে কেৰিয়াৰ আৰম্ভ কৰিছিল আৰু ২০০৮ চনত সংগীত নাটক ১৩-ৰ জৰিয়তে ব্ৰডৱেত আত্মপ্ৰকাশ কৰিছিল। ইয়াৰ পিছত তেওঁ নিকেলোডিয়ান ধাৰাবাহিক ভিক্টোৰিয়াছ (২০১০–২০১৩)-ত জেদ ৱেষ্টৰ চৰিত্ৰত আৰু ইটালীয় ধাৰাবাহিক উইনক্স ক্লাব (২০১১–২০১৪)-ত ডাফণিৰ চৰিত্ৰত অভিনয় কৰি স্বীকৃতি লাভ কৰে। তেওঁ এই অনুষ্ঠানটোৰ চাউণ্ডট্ৰেক এলবাম আৰু ই.পি.-ত অৱদান আগবঢ়াই নিজৰ সংগীত জীৱনৰ পাতনি মেলিছিল, যিবোৰ বিলবোৰ্ড ২০০ তালিকাত অন্তৰ্ভুক্ত হৈছিল। তেওঁ আৰিয়ানা গ্ৰাণ্ডেৰ সৈতে "চাণ্টা বেবী" (২০১৩) গীতটোৰ কভাৰ সংস্কৰণো গাইছিল।

গিলিজে হৰৰ ছবি এনিমেল (২০১৪) আৰু কমেডী ছবি ভেকেচন (২০১৫)-ত অভিনয় কৰিছিল। তেওঁ এফ.এক্স. কমেডী ধাৰাবাহিক ছেক্স এণ্ড ড্ৰাগছ এণ্ড ৰক এণ্ড ৰোল (২০১৫–২০১৬)-ত এটা বেণ্ডৰ মুখ্য গায়িকা হিচাপে অভিনয় কৰিছিল আৰু অনুষ্ঠানটোৰ বাবে দুটা চাউণ্ডট্ৰেকত গীত পৰিৱেশন কৰিছিল। ইয়াৰ পিছত তেওঁ দ্য চি.ডব্লিউ.-ৰ ধাৰাবাহিক ডাইনেষ্টি (২০১৭–২০২২)-ত ফালন কেৰিংটন হিচাপে মুখ্য ভূমিকা পালন কৰে। তেওঁ কমেডী থ্ৰিলাৰ ছবি এৰিজোনা (২০১৮)-তো অভিনয় কৰিছিল আৰু এনিমেটেড ছবি কেটৱমেন: হাণ্টেড (২০২২)-ত নামধামৰ ছুপাৰহিৰোগৰাকীৰ বাবে কণ্ঠদান কৰিছিল।

২০২১ চনত গিলিজে চেথ মেকফাৰলেনৰ সৈতে চংছ ফ্ৰম হোম নামৰ এটা ই.পি. মুকলি কৰে। তেওঁ মেকফাৰলেনৰ সৈতে ক্ৰীষ্টমাছ ষ্টুডিঅ’ এলবাম উই উইছ ইউ দ্য মেৰিয়েষ্ট (২০২৩)-ত সহযোগিতা কৰিছিল, যিটো ৰিপাব্লিক ৰেকৰ্ডছৰ জৰিয়তে মুক্তি পাইছিল আৰু ব্যাৱসায়িকভাৱে সফল হৈছিল। ২০২৫ চনত গিলিজে ৱেষ্টছাইডত পুনৰ নিৰ্মিত সংগীত নাটক লিটল শ্বপ অৱ হৰৰ্ছ-ৰ জৰিয়তে পুনৰ মঞ্চ অভিনয়লৈ ঘূৰি আহে।

প্ৰাৰম্ভিক জীৱন

এলিজাবেথ ইগান গিলিজ ১৯৯৩ চনৰ ২৬ জুলাইত নিউ জাৰ্চিৰ হেৱৰ্থত ডেভ আৰু লৰেইন "লৰী" (পূৰ্বতে মেককাৰ্থি) গিলিজৰ ঘৰত জন্মগ্ৰহণ কৰিছিল। তেওঁৰ পিতৃৰফালৰ ককাক জন ইগান গিলিজে দ্বিতীয় বিশ্বযুদ্ধত যুঁজ দিছিল।

তেওঁ ডেমাৰেষ্টৰ উত্তৰ উপত্যকা আঞ্চলিক উচ্চ মাধ্যমিক বিদ্যালয়ত (Northern Valley Regional High School at Demarest) প্ৰথম বৰ্ষৰ বাবে নাম ভৰ্তি কৰিছিল, কিন্তু অভিনয়ত মনোযোগ দিবলৈ বিদ্যালয় এৰি এখন অনলাইন হাইস্কুল কাৰ্যসূচীত অংশগ্ৰহণ কৰে।

ব্যক্তিগত জীৱন

গিলিজে নিকেলোডিয়ান শ্ব' ভিক্টোৰিয়াছৰ ছেটত আমেৰিকান সংগীত প্ৰযোজক মাইকেল কৰ্কোৰানক লগ পাইছিল, যেতিয়া তেওঁৰ বয়স আছিল ১৬ বছৰ আৰু কৰ্কোৰানৰ আছিল ৩৬ বছৰ। কৰ্কোৰানে গিলিজে শ্ব'টোত গোৱা গীতসমূহৰ সহ-লিখন আৰু প্ৰযোজনা কৰিছিল। ২০১২ চনৰ শেষৰফালে তেওঁলোকৰ মাজত প্ৰেমৰ সম্পৰ্ক গঢ়ি উঠিছিল, যেতিয়া গিলিজৰ বয়স আছিল ১৯ বছৰ। ২০২০ চনৰ ৮ আগষ্টত নিউ জাৰ্চিৰ চেষ্টাৰফিল্ড টাউনশ্বিপত এক ব্যক্তিগত অনুষ্ঠানত গিলিজে কৰ্কোৰানৰ সৈতে বিবাহপাশত আবদ্ধ হয়। বৰ্তমান তেওঁলোকে জৰ্জিয়াৰ আটলাণ্টাত বাস কৰে।

তথ্যসূত্ৰ

বাহ্যিক সংযোগ

Elizabeth Gillies on YouTube

শ্ৰেণী:আমেৰিকান অভিনয় শিল্পী
শ্ৰেণী:আমেৰিকান কণ্ঠশিল্পী
জীৱনৰ বাটত

জীৱনৰ বাটত উপন্যাসখনৰ লেখক হৈছে বীণা বৰুৱা। বীণা বৰুৱাৰ প্ৰকৃত নামটো হৈছে বিৰিঞ্চি কুমাৰ বৰুৱা৷ জীৱনৰ বাটত উপন্যাসখনক অসমীয়া সাহিত্যৰ প্ৰথমখন সৰ্বাংগ সুন্দৰ উপন্যাস হিচাপে স্বীকৃতি দিয়া হয়। উপন্যাসখনৰ প্ৰথম প্ৰকাশ হৈছিল ১৯৪৪ চনত৷

কাহিনীৰ সাৰাংশ

এদিন মৌজাদাৰৰ পুতেকৰ সৈতে কমলাকান্ত নামৰ এজন কলেজীয়া ল'ৰা মৌজাদাৰৰ ঘৰৰ বিয়ালৈ আহিছিল। সেই দিনাই তেওঁ তগৰ নামৰ এজনী ছোৱালীৰ লগত পৰিচয় ঘটে। সেই সময়তে দুয়োজনৰ মনত ভাল পোৱা ভাৱ গঢ়ি উঠে। পিছে কমলাকান্ত পুনৰ চহৰলৈ উভতি যায়। চহৰত গৈ উচ্চ পদত চাকৰি পোৱাত তেওঁ চহৰৰে সম্ভ্ৰান্ত পৰিয়ালৰ ছোৱালী সুপ্ৰভাক বিয়া কৰায়, আঙঠি পিন্ধাই অহা তগৰক উপেক্ষা কৰিছে। আনহাতে তগৰকো তেওঁৰ দেউতাকে গাঁৱৰে ধৰণী নামৰ এজন শিক্ষকৰ লগত জোৰকৈ একেৰাতিৰ ভিতৰতে বন্দোবস্ত কৰি বিয়া দিয়ে। এহাতে ৰোগত ধৰণীৰ মৃত্যু হৈছে আনহাতে কমলাকান্তৰ জীৱনলৈ চৰম দুৰ্দশা নামি আহিছে। এনে চৰম দুৰ্দশাৰ সময়তে কমলাকান্ত আৰু তগৰৰ পুনৰ চহৰত দেখা দেখি হৈছে |

চৰিত্ৰসমূহ

তগৰ,কমলাকান্ত,ধৰণী,সুপ্ৰভা,মহীকান্ত,আহিনী, ভোগদত্ত মৌজাদাৰ, ৰায়বাহাদুৰ মাণিক হাজৰিকা, বাপুৰাম বৰা, দাৰোগা মাধৱ মহন্ত, গোলাপ ডাক্টৰ, সুনদ, নাদুকী ইত্যাদি।
ইয়াৰ প্ৰধান তিনিটা চৰিত্ৰ - তগৰ, কমলাকান্ত আৰু ধৰণী। উপন্যাসখনৰ কাহিনী গঠিত হৈছে তগৰৰ জীৱনৰ কাহিনীক লৈ আৰু তগৰক কেন্দ্ৰ কৰিয়ে কাহিনীৰ প্ৰয়োজনত আন আন চৰিত্ৰসমূহ সৃষ্টি কৰা হৈছে।

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
অলিম্পিকত জাপান

alt=জাপানৰ পতাকা|
১৯১২ চনত জাপানে প্ৰথমবাৰৰ বাবে অলিম্পিক গেমছত অংশগ্ৰহণ কৰিছিল, আৰু তেতিয়াৰ পৰাই প্ৰায় প্ৰতিখন খেলতে অংশগ্ৰহণ কৰি আহিছে। দ্বিতীয় বিশ্বযুদ্ধৰ পিছত ১৯৪৮ চনৰ গেমছলৈ জাপানক আমন্ত্ৰণ জনোৱা হোৱা নাছিল, আৰু ১৯৮০ চনত মস্কোত অনুষ্ঠিত হোৱা গ্ৰীষ্মকালীন অলিম্পিক জাপানে বৰ্জন কৰিছিল।

জাপানে ১৯২০ চনত প্ৰথমবাৰৰ বাবে পদক লাভ কৰে, আৰু ১৯২৮ চনত প্ৰথম সোণৰ পদক লাভ কৰে। গ্ৰীষ্মকালীন অলিম্পিক গেমছত (শিল্প প্ৰতিযোগিতাৰ বাহিৰে) জাপানী খেলুৱৈসকলে ৫৪২টা পদক লাভ কৰিছে, য'ত জুডো, জিমনাষ্টিক, মল্লযুঁজ, আৰু সাঁতোৰত সৰ্বাধিক সোণৰ পদক লাভ কৰিছে ২০২০ চনৰ গ্ৰীষ্মকালীন অলিম্পিকৰ শেষৰ ফালে। শীতকালীন অলিম্পিক গেমছতো জাপানে ৭৬টা পদক লাভ কৰিছে । টকিঅ’ত আয়োজন কৰা
alt=অলিম্পিক খেলৰ চিহ্ন|
২০২০ অলিম্পিকত জাপানে আটাইতকৈ ভাল প্ৰদৰ্শন কৰিছে।

১৯১১ চনত জাপানী অলিম্পিক কমিটি গঠন কৰা হয় আৰু ১৯১২ চনত স্বীকৃতি দিয়া হয়।

গ্ৰীষ্মকালীন অলিম্পিকত জাপানৰ প্ৰদৰ্শন

অলিম্পিক
খেলুৱৈ
সোণ
ৰূপ
ব্ৰঞ্জ
মুঠ
স্থান

অংশগ্ৰহণ কৰা নাছিল

২
০
০
০
০
–

১৫
০
২
০
২
১৭

১৯
০
০

১
২৩

৪৩
২
২
১
৫
১৫

১৩১
৭
৭
৪
১৮
৫

১৫৬
৬
৪
৮
১৮
৮

অংশগ্ৰহণ কৰা নাছিল

৬৯
১
৬
২
৯
১৭

১১০
৪
১০
৫
১৯
১০

১৬২
৪
৭
৭
১৮
৮

৩২৮
১৬
৫
৪
২৯
৩

১৭১
১১
৭
৭
২৫
৩

১৮৪
১৩
৮
৮
২৯
৫

২১৩
৯
৬
১০
২৫
৫

অংশগ্ৰহণ কৰা নাছিল

২৬৬
১০
8
১৪
৩২
৭

২৫৫
৪
৩
৭
১৪
১৪

২৫৬
৩
8
১১
২২
১৭

৩০৬
৩
৬
৫
১৪
২৩

২৬৬
৫
৮
৫
১৮
১৫

৩০৬
১৬
৯
১২
৩৭
৫

৩৩২
৯
৮
৮
২৫
৪

২৯৫
৭
১৪
১৭
৩৮
১১

৩৩৮
১২
৮
২১
৪১
৬

৫৫৬
২৭
14
১৭
৫৬
৩

৪০৩
২০
১২
১৩
৪৫
৩

ভৱিষ্যতৰ খেল

মুঠ (২৪/৩০)
৫১৪২
১৮৯
১৬২
১৯১
৫৪২
৮

শীতকালীন অলিম্পিতক জাপানৰ প্ৰদৰ্শন

অলিম্পিক
খেলুৱৈ
সোণ
ৰূপ
ব্ৰঞ্জ
মুঠ
স্থান

৬
0
0
0
0
–

১৬
0
0
0
0
–

৩১
0
0
0
0
–

অংশগ্ৰহণ কৰা নাছিল

১৩
0
0
0
0
–

১০
0
১
0
১
১১

৪১
0
0
0
0
–

৪৭
0
0
0
0
–

৬১
0
0
0
0
–

৮৫
১
১
১
৩
১১

৫৮
0
0
0
0
–

৫০
0
১
0
১
১৫

৩৯
0
১
0
১
১৪

৪৮
0
0
১
১
১৬

৬০
১
২
৪
৭
১১

৫৯
১
২
২
৫
১১

১৫৬
৫
১
৪
১০
৭

১০৩
0
১
১
২
২১

১১০
১
0
0
১
১৮

৯৪
0
৩
২
৫
২০

১১৩
১
৪
৩
৮
১৭

১২৪
৪
৫
4
১৩
১১

১২৪
৩
৭
৮
১৮
১২

ভৱিষ্যতৰ খেল

মুঠ (২৩/২৪)
১৪৪
১৭
২৯
৩০
৭৬
১৭

তথ্যসূত্ৰ

শ্ৰেণী:অলিম্পিক
শ্ৰেণী:অলিম্পিকত ৰাষ্ট্ৰসমূহ